Το ***Hotline Miami*** είναι top-down βιντεοπαιχνίδι βολών που δημιουργήθηκε από τον Τζόναταν Σόντερστρομ και τον Ντένις Γουέντιν, συνολικά υπό το όνομα του στούντιό τους, Dennaton Games. Το παιχνίδι κυκλοφόρησε από την Devolver Digital στις 23 Οκτωβρίου του 2012 για τα Microsoft Windows.

Τοποθετημένο στο Μαϊάμι του 1989, το παιχνίδι εστιάζει κυρίως σε έναν ανώνυμο, σιωπηλό πρωταγωνιστή —που ονομάστηκε "Jacket" από τους φανς— που λαμβάνει μηνύματα στον αυτόματο τηλεφωνητή του που τον συμβουλεύει να δολοφονήσει στην τοπική ρωσική μαφία. Το παιχνίδι εξελίσσεται σε οπτική top down (από πάνω) και περιλαμβάνει στοιχεία stealth, έντονη βία και σουρεαλιστική αφήγηση, με soundtrack και οπτικά εμπνευσμένα από την κουλτούρα της δεκαετίας του 1980.

Το *Hotline Miami* απέσπασε θετικές κριτικές, με τους δημοσιογράφους να επαινούν την αφήγηση, τα θέματα, τη μουσική και τον τρόπο παιχνιδιού του. Έκτοτε, το παιχνίδι έχει αποκτήσει καλτ υπόσταση. Ένα sequel με τίτλο *Hotline Miami 2: Wrong Number*, κυκλοφόρησε στις 10 Μαρτίου του 2015.

Πλοκή
-----

Το *Hotline Miami* εξελίσσεται το 1989 στο Μαϊάμι με έναν ανώνυμο πρωταγωνιστή,τον οποίο το κοινό ονόμασε Jacket, λόγω του χαρακτηριστικού κολλεγιακού τζάκετ που φοράει. Μια μέρα δέχεται στον αυτόματο τηλεφωνητή του ένα μήνυμα, που του λέει για μια υποτιθέμενη παραγγελία "κούκις" στο σπίτι του. Ο Jacket βρίσκει ένα πακέτο που περιέχει μια μάσκα κόκορα και οδηγίες για το πώς θα χτυπήσει τη ρωσική μαφία και θα κλέψει έναν χαρτοφύλακα που είναι στην ιδιοκτησία της, απειλώντας τον ότι παρακολουθείται και ότι "η αποτυχία δεν είναι επιλογή".

Αφού ο Jacket ολοκληρώνει την αποστολή, δέχεται κι άλλα μηνύματα, κάθε ένα από τα οποία του ζητά να λύσει ένα άκακο "πρόβλημα" σε κάποια συγκεκριμένη διεύθυνση. Αυτές οι τοποθεσίες περιλαμβάνουν εγκληματικές δραστηριότητες, και συνήθως "τρέχουν" από τη ρωσική μαφία την οποία αυτός καλείται να εξοντώσει. 

Κατά τη διάρκεια του παιχνιδιού, ο Jacket βλέπει οράματα όπου για τις πράξεις του τον αντιμετωπίζουν τρεις φιγούρες με μάσκες: ο μυστηριώδης Richard με μάσκα κόκορα, ο εχθρικός Rasmus με μάσκα κουκουβάγιας και ο συμπαθητικός Don Juan με μάσκα αλόγου.

Ανάπτυξη
--------

### Αρχικό πρότζεκτ

Το *Hotline Miami* ήταν ο πνευματικός διάδοχος σε ένα ακυκλοφόρητο παιχνίδι με τίτλο *Super Carnage*. Ο Τζόναταν Σόντερστρομ άρχισε να δουλεύει πάνω στο παιχνίδι όταν ήταν 18 ετών, χαρακτηρίζοντάς το ως ένα top-down βιντεοπαιχνίδι βολών στο οποίο ο στόχος ήταν να σκοτώσεις όσο το δυνατόν περισσότερους ανθρώπους. Το πρότζεκτ ακυρώθηκε μετά από δυσκολίες στο προγραμματισμό της τεχνητής νοημοσύνης της χάραξης της καλύτερης διαδρομής μεταξύ δύο σημείων (artificial intelligence's pathfinding) του παιχνιδιού. Ο Σόντερστρομ συναντήθηκε αργότερα με τον Ντένις Γουέντιν του synthpunk συγκροτήματος Fucking Wearwolf Asso. Συνεργάστηκαν σε ένα διαφημιστικό παιχνίδι για το συγκρότημα με τίτλο *Keyboard Drumset Fucking Werewolf* και ένα άλλο παιχνίδι, το *Life / Death / Island*, το οποίο ακυρώθηκε. Οι δυο τους αποφάσισαν ότι το επόμενο παιχνίδι τους θα ήταν μια εμπορική κυκλοφορία, λόγω οικονομικών δυσκολιών. Είδαν το *Super Carnage* και τις δυνατότητές του ως παιχνίδι. Αποφάσισαν να επεκταθούν σε αυτό και έτσι άρχισαν να αναπτύσσουν το *Hotline Miami*. Αμέσως μετά την παρουσίαση του πρωτότυπου του *Super Carnage*, ο Ντένις Γουέντιν ήταν ενθουσιασμένος που άρχισε να δουλεύει στο παιχνίδι. Όταν ρωτήθηκε σε συνέντευξή του για τις αρχικές του σκέψεις σχετικά με την παρουσίαση του πρωτότυπου του Σόντερστρομ, ο Γούντιν δήλωσε: "Το αγάπησα από την αρχή! Έπαιξα το πρωτότυπό του για αρκετό διάστημα (αν και ήταν μόνο ένα επίπεδο) και αυτό ήταν το πιο συναρπαστικό μέρος, φτιάχνοντας ένα παιχνίδι που θα μας άρεσε να παίζουμε, ποτέ δεν σκεφτήκαμε τι θα σκεφτόταν κάποιος άλλος, απλά θέλαμε να το παίξουμε και να το κάνουμε όπως το κάναμε.»

### Έμπνευση

Η μεγαλύτερη επιρροή στην ιστορία του παιχνιδιού ήταν ο Ντέιβιντ Λιντς, η νεο-νουάρ ταινία του 2011 *Drive* καθώς και ο Gordon Freeman, ο σιωπηλός πρωταγωνιστής της σειράς *Half-Life*. Το ντοκιμαντέρ *Cocaine Cowboys* ενέπνευσε τον παραγωγό να χρησιμοποιήσει ως σκηνικό το Μαϊάμι του 1980. Σχετικά με τη χρήση μάσκας, οι σχεδιαστές είπαν ότι ήταν εμπνευσμένοι από την ταινία *Kick-Ass* και προσπάθησαν να βρουν έναν τρόπο με τον οποίο κάποιος χωρίς πολλά χρήματα θα μπορούσε να μεταμφιεστεί.

Μουσική
-------

Η μουσική του παιχνιδιού επαινέθηκε ιδιαιτέρως, με το PC Gamer να αναφέρει ότι: "Η μουσική του *Hotline Miami*, φαίνεται να ταιριάζει απόλυτα με το ρυθμό και τo ύφος του παιχνιδιού. Αυτά τα 22 τραγούδια από τους Perturbator, Jasper Byrne και Scattle έχουν επίμονα beats που ταιριάζουν με τις επίμονες επαναλήψεις, ενώ τα "γυάλινα" synth pads φαίνεται να ενισχύουν σιωπηρά τον μηδενισμό του σκηνικού και του διαλόγου."

| Soundtrack |
| --- |
| Τίτλος | Συνθέτης | Διάρκεια |
| Horse Steppin | Sun Araw | 10:11 |
| Hydrogen | M|O|O|N | 4:50 |
| Paris | M|O|O|N | 4:31 |
| Crystals | M|O|O|N | 4:50 |
| Vengeance | Perturbator | 5:01 |
| Deep Cover | Sun Araw | 8:03 |
| Miami | Jasper Byrne | 3:32 |
| Hotline | Jasper Byrne | 3:12 |
| Knock Knock | Scattle | 4:04 |
| Musikk Per Automatikk | Elliott Berlin | 3:05 |
| Miami Disco | Perturbator | 4:31 |
| Release | M|O|O|N | 6:02 |
| A New Morning | Eirik Suhrke | 2:28 |
| Flatline | Scattle | 2:14 |
| Silver Lights | Coconuts | 6:36 |
| Daisuke | El Huervo | 2:42 |
| Turf | El Huervo | 3:09 |
| Crush | El Huervo | 2:40 |
| Electric Dreams | Perturbator | 4:45 |
| Inner Animal | Scattle | 3:40 |
| It's Safe Now | Scattle | 2:44 |
| To The Top | Scattle | 1:58 |

Παραπομπές
----------

1. ↑  «JONATAN SÖDERSTRÖM, DENNIS WEDIN AND DEVOLVER DIGITAL TO DELIVER AN EXPLOSION OF BLOOD AND NEON LIGHTS WITH 'HOTLINE MIAMI'». *www.gamasutra.com* (στα Αγγλικά). Ανακτήθηκε στις 4 Δεκεμβρίου 2019.
2. ↑  «Hotline Miami 2 includes a rape scene, has gaming gone too far?». *Critical Hit* (στα Αγγλικά). 16 Αυγούστου 2013. Αρχειοθετήθηκε από το πρωτότυπο στις 4 Δεκεμβρίου 2019. Ανακτήθηκε στις 4 Δεκεμβρίου 2019.
3. ↑  «Go Inside the Surprise Video Game Hit of 2012 With "The Hotline Miami Story"». *Complex* (στα Αγγλικά). Ανακτήθηκε στις 4 Δεκεμβρίου 2019.
4. ↑  «Steam :: Hotline Miami 2: Wrong Number :: Hotline Miami 2 Level Editor Leaves Beta, Now Live». *steamcommunity.com*. 22 Ιουνίου 2016. Ανακτήθηκε στις 4 Δεκεμβρίου 2019.
5. ↑  Edge Staff (30 Ιουνίου 2013). «The Making Of: Hotline Miami». *Edge*. Future plc. Αρχειοθετήθηκε από το πρωτότυπο στις 26 Οκτωβρίου 2014. Ανακτήθηκε στις 26 Νοεμβρίου 2015.
6. ↑  Courtney, Timothy (2 Απριλίου 2016). «Game Talk: Co-creator of Hotline Miami and Keyboard Drumset Werewolf, Dennis Wedin Interview with Timothy Courtney». *timothycourtney.io*. Ανακτήθηκε στις 9 Ιουλίου 2016.
7. ↑  SaraintarisBloggerJuly 03, Nico· 2014 (3 Ιουλίου 2014). «We Ask Indies: Cactus, creator of Hotline Miami and tons of other weir». *Game Developer* (στα Αγγλικά). Ανακτήθηκε στις 16 Μαρτίου 2023.
8. ↑  Matulef, Jeffrey (16 Νοεμβρίου 2012). «The creators of Hotline Miami on inspiration, storytelling and upcoming DLC». *Eurogamer* (στα Αγγλικά). Ανακτήθηκε στις 4 Δεκεμβρίου 2019.
9. ↑  Iwaniuk, Phil (4 Οκτωβρίου 2017). «How synthwave music inspired games to explore a past that never existed». *PCGAMER* (στα Αγγλικά). Ανακτήθηκε στις 4 Δεκεμβρίου 2019.

Εξωτερικοί σύνδεσμοι
--------------------

* Επίσημη ιστοσελίδα
* *Hotline Miami* στο IMDb